Abdelwahab Meddeb
Abdelwahab Meddeb var en frankofon forfatter og essayist af tunesisk oprindelse. Han kom af en akademisk familie og voksede op i et traditionelt islamisk miljø, som han fjernede sig fra under sine historie- og kunsthistoriestudier i Paris, hvor han også begyndte at interessere sig for sufismen.
Hans karriere i Frankrig, hvor han også arbejdede inden for radio og i forlagsverdenen, bragte ham ud på rejser i det meste af verden. Som flerkulturel og flersproget var han optaget af den enkelte persons frigørelse og uafhængighed af særlige kulturelle identiteter, som er emnet for romanen Talismano (1979).